LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2012 M. VASARIO 23 D. NUTARIMO NR. 03-43 „DĖL Užsienio valstybių elektroninių pinigų įstaigų filialų, įsteigtų Lietuvos Respublikoje, licencijavimo taisyklių“ PAKEITIMO

2018 m. birželio 12 d. Nr. 03-101

Vilnius

Lietuvos banko valdyba n u t a r i a:

1. Pakeisti Lietuvos banko valdybos 2012 m. vasario 23 d. nutarimą Nr. 03-43 „Dėl Užsienio valstybių elektroninių pinigų įstaigų filialų, įsteigtų Lietuvos Respublikoje, licencijavimo taisyklių“ ir jį išdėstyti nauja redakcija:

„LIETUVOS BANKO VALDYBA

NUTARIMAS

DĖL UŽSIENIO VALSTYBIŲ ELEKTRONINIŲ PINIGŲ ĮSTAIGŲ FILIALŲ LICENCIJAVIMO TAISYKLIŲ PATVIRTINIMO

Vadovaudamasi Lietuvos Respublikos Lietuvos banko įstatymo 42 straipsnio 3 dalies 1 punktu, Lietuvos Respublikos elektroninių pinigų ir elektroninių pinigų įstaigų įstatymo 20 straipsnio 3 ir 12 dalimis, Lietuvos banko valdyba n u t a r i a:

Patvirtinti Užsienio valstybių elektroninių pinigų įstaigų filialų licencijavimo taisykles (pridedama).“

2. Nustatyti, kad šis nutarimas įsigalioja 2018 m. rugpjūčio 1 d.

Valdybos narys,

pavaduojantis Valdybos pirmininką	Marius Jurgilas

PATVIRTINTA

Lietuvos banko valdybos

2012 m. vasario 23 d. nutarimu Nr. 03-43

(Lietuvos banko valdybos

2018 m. birželio 12 d. nutarimo Nr. 03-101 redakcija)

UŽSIENIO VALSTYBIŲ ELEKTRONINIŲ PINIGŲ ĮSTAIGŲ FILIALŲ LICENCIJAVIMO TAISYKLĖS

I SKYRIUS

BENDROSIOS NUOSTATOS

1. Užsienio valstybių elektroninių pinigų įstaigų filialų licencijavimo taisyklėse (toliau – Taisyklės) nustatoma prašymo išduoti užsienio valstybės elektroninių pinigų įstaigos filialo licenciją (toliau – licencija) pateikimo, nagrinėjimo tvarka, pateikiamų dokumentų turinio ir formos reikalavimai, licencijos išdavimo ir keitimo tvarka, pranešimo apie informacijos, kuri buvo pateikta norint gauti licenciją, pasikeitimus pateikimo tvarka.

2. Taisyklėse vartojamos sąvokos suprantamos taip, kaip jos apibrėžtos Lietuvos Respublikos elektroninių pinigų ir elektroninių pinigų įstaigų įstatyme ir Lietuvos Respublikos finansų įstaigų įstatyme.

3. Pagal Taisykles Lietuvos bankui pateikiamiems dokumentams ir Lietuvos banko atliekamiems veiksmams taikomi Bendrųjų Lietuvos banko prižiūrimų finansų rinkos dalyvių prašymų išduoti leidimus pateikimo, nagrinėjimo ir leidimų išdavimo taisyklių, patvirtintų Lietuvos banko valdybos 2004 m. gegužės 6 d. nutarimu Nr. 58 „Dėl Bendrųjų Lietuvos banko prižiūrimų finansų rinkos dalyvių prašymų išduoti leidimus pateikimo, nagrinėjimo ir leidimų išdavimo taisyklių patvirtinimo“, reikalavimai.

II skyrius

PRAŠYMAS IŠDUOTI LICENCIJĄ

4. Steigiamas filialas įregistruojamas Juridinių asmenų registre tik išdavus licenciją.

5. Pareiškėjas, norėdamas gauti licenciją, Lietuvos bankui pateikia užpildytą Taisyklių 1 priede pateiktą prašymą su prašymo formoje nurodytais priedais.

6. Kartu su prašymu teikiami dokumentai turi atitikti šiems dokumentams nustatytus turinio ir formos reikalavimus, nurodytus Taisyklėse ir atitinkamuose prieduose. Teikiamos informacijos išsamumas turi būti proporcingas užsienio valstybės elektroninių pinigų įstaigos filialo, steigiamo arba įsteigto Lietuvos Respublikoje, (toliau – filialas) ketinamos vykdyti elektroninių pinigų leidimo veiklos pobūdžiui, mastui, sudėtingumui ir rizikingumui.

7. Teikiant dokumentus, kuriais patvirtinamas filialo teisinis statusas, turi būti pateikiami Juridinių asmenų registre įregistruoti filialo nuostatai. Kai filialas yra steigiamas, kartu su prašymu pateikiamas filialo nuostatų projektas.

8. Jei prašymo nagrinėjimo metu pasikeičia prašyme ar kituose pateiktuose dokumentuose nurodyti duomenys, pareiškėjas informaciją apie pasikeitusius duomenis Lietuvos bankui privalo pateikti ne vėliau kaip per 5 darbo dienas nuo jų pasikeitimo dienos.

III skyrius

LICENCIJOS IŠDAVIMAS

9. Lietuvos bankui išnagrinėjus prašymą, priimamas sprendimas dėl licencijos išdavimo.

10. Jeigu licencija išduodama steigiamam filialui, pareiškėjui išduodamas Lietuvos banko valdybos nutarimo išduoti licenciją arba Lietuvos banko valdybos 2012 m. kovo 15 d. nutarime Nr. 03-67 „Dėl tam tikrų su finansų rinkos priežiūra susijusių Lietuvos banko valdybos funkcijų pavedimo vykdyti Lietuvos banko struktūriniams padaliniams“ nustatytais atvejais Lietuvos banko struktūrinio padalinio, kuriam pavesta vykdyti licencijų išdavimo funkcijas, sprendimo išduoti licenciją nuorašas.

IV SKYRIUS

LICENCIJOS PAKEITIMAS

11. Pasikeitus licencijos turėtojo duomenims (filialo pavadinimas, kodas) ir filialui pateikus prašymą pakeisti licenciją ir duomenų pasikeitimą patvirtinančius dokumentus, išduota licencija per 15 kalendorinių dienų pakeičiama.

12. Filialas, ketinantis teikti mokėjimo paslaugas, kurios išduotoje licencijoje nenurodytos, privalo kreiptis į Lietuvos banką su prašymu pakeisti galiojančią licenciją. Su prašymu turi būti pateiktas filialo verslo planas ir kiti Taisyklių 1 priede nurodyti dokumentai ir duomenys, kurie keičiasi dėl ketinamų teikti papildomų mokėjimo paslaugų.

13. Prašymas pakeisti licenciją teikiamas, nagrinėjamas ir sprendimas dėl licencijos pakeitimo priimamas vadovaujantis teisės aktų nuostatomis, reglamentuojančiomis licencijos išdavimą.

V skyrius

pranešimas apie pasikeitusius duomenis ir dokumentus

14. Filialas privalo informuoti Lietuvos banką, jeigu pasikeičia šie duomenys ir (arba) dokumentai:

14.1.	užsienio valstybės elektroninių pinigų įstaigos įstatai ir filialo nuostatai, nurodant, kas juose buvo keičiama;

14.2. naudojamas prekybinis pavadinimas, kai jis skiriasi nuo Juridinių asmenų registre įregistruoto filialo pavadinimo arba atitinkamame užsienio valstybės registre įregistruoto užsienio valstybės elektroninių pinigų įstaigos pavadinimo;

14.3.	informacija apie užsienio valstybės elektroninių pinigų įstaigos ir filialo faktinės veiklos vykdymo vietą, kai ji skiriasi nuo registruotos buveinės vietos;

14.4.	informacija apie užsienio valstybės elektroninių pinigų įstaigos ir filialo interneto svetainės adresą, kontaktinė informacija (bendrasis telefono numeris, elektroninis paštas);

14.5. informacija apie filialo kontaktinį asmenį, į kurį Lietuvos banko tarnautojai turėtų kreiptis išdavus licenciją (priežiūros tikslais);

14.6.	informacija apie sutartis, kurias ketinama sudaryti su trečiaisiais asmenimis;

14.7.	Taisyklių 7 priedo I dalies 1, 2, 19–22 punktuose nurodyta informacija.

15.	Apie Taisyklių 14 punkte nurodytų duomenų ir (arba) dokumentų pasikeitimus filialas privalo pranešti Lietuvos bankui ne vėliau kaip per 15 kalendorinių dienų po jų pasikeitimo dienos, jeigu kituose filialo veiklą reglamentuojančiuose teisės aktuose nenustatyti kitokie informavimo apie pasikeitusią informaciją terminai.

16. Lietuvos bankui filialas pasikeitusius (aktualius) duomenis turi pateikti užpildydamas tas prašymo ar atitinkamo prašymo priedo dalis, kuriose duomenys yra pasikeitę.

VI skyrius

FILIALUI IŠDUOTOS LICENCIJOS GALIOJIMAS, JEIGU UŽSIENIO VALSTYBĖS ELEKTRONINIŲ PINIGŲ ĮSTAIGA REORGANIZUOJAMA

17. Lietuvos Respublikoje įsteigtas filialas nedelsdamas praneša Lietuvos bankui apie užsienio valstybės elektroninių pinigų įstaigos reorganizavimą arba kitokiu užsienio valstybės teisės aktuose nustatytu būdu vykdomą užsienio valstybės elektroninių pinigų įstaigos pertvarkymą (toliau – reorganizavimas) ir pateikia turimą informaciją bei dokumentus.

18. Po reorganizavimo veikianti (reorganizuojant sukurta nauja arba po reorganizavimo tęsianti veiklą) užsienio valstybės elektroninių pinigų įstaiga, perėmusi po reorganizavimo pasibaigusios užsienio valstybės elektroninių pinigų įstaigos, įsteigusios filialą Lietuvos Respublikoje, teises ir pareigas, kartu perima Lietuvos banko išduotą licenciją ir ši licencija galioja iki Taisyklių 20 arba 21 punkte nurodyto Lietuvos banko sprendimo priėmimo dienos.

19. Po reorganizavimo veikianti užsienio valstybės elektroninių pinigų įstaiga arba filialas ne vėliau kaip per 60 kalendorinių dienų po reorganizavimo pabaigos kreipiasi į Lietuvos banką dėl naujos licencijos išdavimo ir pateikia Lietuvos bankui šiuos dokumentus:

19.1. užsienio valstybės, kurios jurisdikcijai priklauso užsienio valstybės elektroninių pinigų įstaiga, priežiūros institucijos rašytinį patvirtinimą, kuriame nurodyta, kad priežiūros institucija neprieštarauja, kad užsienio valstybės elektroninių pinigų įstaiga versis po reorganizavimo pasibaigusios užsienio valstybės elektroninių pinigų įstaigos filiale Lietuvoje veikla, jeigu tai numatyta šios užsienio valstybės įstatymuose ir kituose teisės aktuose, arba kad šis leidimas nereikalingas;

19.2. Taisyklių 1 priede nurodytus dokumentus ir duomenis, kurie pasikeitė po reorganizavimo.

20. Lietuvos bankas priima sprendimą išduoti po reorganizavimo veikiančiai užsienio valstybės elektroninių pinigų įstaigai, perėmusiai po reorganizavimo pasibaigusios užsienio valstybės elektroninių pinigų įstaigos teises ir pareigas, licenciją, jeigu nėra Elektroninių pinigų ir elektroninių pinigų įstaigų įstatyme nustatytų atsisakymo išduoti licenciją pagrindų.

21. Lietuvos bankas priima sprendimą panaikinti po reorganizavimo pasibaigusiai užsienio valstybės elektroninių pinigų įstaigai išduotą licenciją, jeigu po reorganizavimo veikianti užsienio valstybės elektroninių pinigų įstaiga arba filialas nustatytu terminu nepateikia Taisyklių 19 punkte nurodytų dokumentų arba jeigu yra bent vienas iš Elektroninių pinigų ir elektroninių pinigų įstaigų įstatyme nustatytų atsisakymo išduoti licenciją pagrindų.

VII skyrius

BAIGIAMOSIOS NUOSTATOS

22. Licencijuojama veikla, pateiktų dokumentų nagrinėjimo tvarka ir terminai, licencijos išdavimo sąlygos, atsisakymo išduoti licenciją teisiniai pagrindai, licencijuojamos veiklos sąlygos, įskaitant licencijos turėtojų teises ir pareigas, licencijos sąlygų laikymosi priežiūros tvarka, licencijos galiojimo panaikinimo, galiojimo sustabdymo ir sustabdymo panaikinimo atvejai ir tvarka nustatyti Elektroninių pinigų ir elektroninių pinigų įstaigų įstatyme.

_________________

Užsienio valstybių elektroninių pinigų įstaigų

filialų licencijavimo taisyklių

1 priedas

PRAŠYMAS IŠDUOTI LICENCIJĄ

Prašymo pildymo instrukcijos
1. Punktuose, kuriuose atsakymai gali būti pažymėti pasirenkant iš siūlomų atsakymų variantų, pažymėkite tinkamą laukelį „X“ ženklu ir pateikite prašomą informaciją bei dokumentus. Kituose punktuose pateikite prašomą informaciją ir dokumentus, užpildydami tuščius laukelius. 2. Jei ne į visus klausimus atsakysite ir nepaaiškinsite, kodėl ne į visus klausimus atsakėte, arba nepatvirtinsite pateiktos informacijos savo parašu, bus laikoma, kad pateikta informacija yra neišsami.
A DALIS. INFORMACIJA APIE UŽSIENIO VALSTYBĖS ELEKTRONINIŲ PINIGŲ ĮSTAIGĄ
1.	Užsienio valstybės pavadinimas
2.	Elektroninių pinigų įstaigos pavadinimas
3.	Ar elektroninių pinigų įstaigos vartojamas prekybinis pavadinimas skiriasi nuo užsienio valstybės registre įregistruoto elektroninių pinigų įstaigos pavadinimo?	Ne Taip Nurodykite visus vartojamus prekybinius pavadinimus
4.	Elektroninių pinigų įstaigos kodas (jeigu turi)
5.	Elektroninių pinigų įstaigos registruotos buveinės adresas	(miestas, gatvė, namo numeris, pašto kodas)
6.	Ar elektroninių pinigų įstaigos faktinė veiklos vykdymo vieta skiriasi nuo registruotos buveinės vietos?	Ne Taip Nurodykite faktinę veiklos vykdymo vietą
7.	Elektroninių pinigų įstaigos elektroninis paštas
8.	Elektroninių pinigų įstaigos interneto svetainės adresas
9.	Elektroninių pinigų įstaigos telefono numeris
10.	Asmenų, turinčių elektroninių pinigų įstaigos kvalifikuotąją įstatinio kapitalo ir (arba) balsavimo teisių dalį, sąrašas1 Nurodykite visus asmenis, tiesiogiai ar netiesiogiai turinčius elektroninių pinigų įstaigos kvalifikuotąją įstatinio kapitalo ir (arba) balsavimo teisių dalį.	1. ... 2. ... ... (fizinio asmens vardas ir pavardė arba juridinio asmens pavadinimas ir turima kvalifikuotoji įstatinio kapitalo ir (arba) balsavimo teisių dalis, procentais)
11.	Elektroninių pinigų įstaigos valdymo ir priežiūros organų narių sąrašas	1. ... 2. ... ... (fizinio asmens vardas ir pavardė arba juridinio asmens pavadinimas, pareigos)
12.	Su elektroninių pinigų įstaiga glaudžiais ryšiais susijusių fizinių arba juridinių asmenų sąrašas	1. ... 2. ... ... (fizinio asmens vardas ir pavardė arba juridinio asmens pavadinimas ir ryšių pobūdis)
B DALIS. INFORMACIJA APIE FILIALĄ
13.	Filialo pavadinimas
14.	Ar filialo vartojamas (ketinamas vartoti) prekybinis pavadinimas skiriasi (skirsis) nuo Juridinių asmenų registre įregistruoto filialo pavadinimo?	Ne Taip Nurodykite visus vartojamus (ketinamus vartoti) prekybinius pavadinimus
15.	Filialo kodas (pildo tik įsteigtas filialas)
16.	Filialo teisinis statusas	įsteigtas filialas steigiamas filialas
17.	Filialo esamas arba numatomas registruotos buveinės adresas	(savivaldybė, gatvė, namo numeris, pašto kodas)
18.	Ar filialo faktinė veiklos vykdymo vieta skiriasi (skirsis) nuo registruotos buveinės vietos?	Ne Taip Nurodykite faktinę veiklos vykdymo vietą
19.	Filialo elektroninis paštas
20.	Filialo interneto svetainės adresas, jeigu turi
21.	Filialo telefono numeris
22.	Filialo vadovo (-ų) duomenys	1. ... 2. ... ... (vardas ir pavardė, pareigos)
C DALIS. INFORMACIJA APIE KONTAKTINĮ ASMENĮ ARBA ATSTOVĄ
23.	Kontaktinis asmuo, į kurį Lietuvos banko darbuotojai turėtų kreiptis dėl klausimų, susijusių su licencijos išdavimu (pildoma, jei prašymą teikia ne atstovas, o pareiškėjas tiesiogiai)	(vardas ir pavardė, kontaktinis adresas, telefonas, el. paštas)
24.	Kontaktinis asmuo, į kurį Lietuvos banko darbuotojai turėtų kreiptis išdavus licenciją (priežiūros tikslais)	(vardas ir pavardė, kontaktinis adresas, telefonas, el. paštas)
25.	Atstovo duomenys	(vardas ir pavardė, juridinio asmens pavadinimas, pareigos (jeigu atstovauja juridinio asmens darbuotojas), kontaktinis adresas, telefonas, el. paštas)

D DALIS. PRIDEDAMI DOKUMENTAI
Nurodykite pridedamus dokumentus ir jų lapų skaičių. Jeigu kurio nors dokumento nepateikiate, nurodykite nepateikimo priežastis.
Eil. nr.	Pridedami dokumentai	Priedų numeriai ir lapų skaičius arba nepateikimo priežastys
1.	Dokumentai, patvirtinantys užsienio valstybės elektroninių pinigų įstaigos tapatybės duomenis ir teisę leisti elektroninius pinigus: registro išduotas pažymėjimas licencija kiti dokumentai
2.	Užsienio valstybės elektroninių pinigų įstaigos įstatai
3.	Dokumentas, išsamiai aprašantis užsienio valstybės elektroninių pinigų įstaigos veiklą užsienio valstybėje
4.	Užsienio valstybės elektroninių pinigų įstaigos valdymo ir priežiūros organų narių užpildytos Lietuvos banko prižiūrimo finansų rinkos dalyvio vadovo ir pagrindines funkcijas atliekančio asmens anketos (Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų, patvirtintų Lietuvos banko valdybos 2013 m. lapkričio 14 d. nutarimu Nr. 03-181 „Dėl Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų patvirtinimo“, priedas)
5.	Asmenų, turinčių užsienio valstybės elektroninių pinigų įstaigos kvalifikuotąją įstatinio kapitalo ir (arba) balsavimo teisių dalį, užpildyti Pranešimai apie įsigijimą (Pranešimo apie Lietuvos banko prižiūrimų finansų rinkos dalyvių įstatinio kapitalo ir (arba) balsavimo teisių dalies įsigijimą ir perleidimą teikimo taisyklių, patvirtintų Lietuvos banko valdybos 2017 m. rugsėjo 12 d. nutarimu Nr. 03-138 „Dėl Pranešimo apie Lietuvos banko prižiūrimų finansų rinkos dalyvių kvalifikuotosios įstatinio kapitalo ir (arba) balsavimo teisių dalies įsigijimą ir perleidimą teikimo taisyklių patvirtinimo“, priedas, išskyrus šio priedo III ir VI dalis)
6.	Užsienio valstybės elektroninių pinigų įstaigos paskutinių 3 metų finansinės ataskaitos kartu su auditoriaus išvada
7.	Užsienio valstybės elektroninių pinigų įstaigos organo sprendimas steigti filialą Lietuvos Respublikoje ir paskirti filialo vadovus
8.	Dokumentai, gauti iš užsienio valstybės, kurios jurisdikcijai priklauso užsienio valstybės elektroninių pinigų įstaiga, priežiūros institucijos (pateikiamas rašytinis patvirtinimas, kad priežiūros institucija neprieštarauja filialo steigimui Lietuvos Respublikoje, informacija apie užsienio valstybės elektroninių pinigų įstaigos, taip pat ir filialų užsienio valstybėse, priežiūros atlikimo tvarką šioje valstybėje ir reikalavimus elektroninių pinigų įstaigoms, įsipareigojimą atlikti Lietuvos Respublikoje įsteigto filialo priežiūrą ir teikti informaciją priežiūros institucijai, rašytinė informacija, susijusi su licencijos prašančios užsienio valstybės elektroninių pinigų įstaigos finansine būkle ir paskutinius 3 metus jai taikytas poveikio priemones).
9.	Dokumentai, kuriais patvirtinamas filialo teisinis statusas: nuostatai nuostatų projektas
10.	Filialo veiklos programa (Užsienio valstybių elektroninių pinigų įstaigų filialų licencijavimo taisyklių 2 priedas)
11.	Filialo verslo planas (Užsienio valstybių elektroninių pinigų įstaigų filialų licencijavimo taisyklių 3 priedas)
12.	Filialo vadovo (vadovų) užpildytos Lietuvos banko prižiūrimo finansų rinkos dalyvio vadovo ir pagrindines funkcijas atliekančio asmens anketos (Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų, patvirtintų Lietuvos banko valdybos 2013 m. lapkričio 14 d. nutarimu Nr. 03-181 „Dėl Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų patvirtinimo“, priedas)
13.	Priemonių, kurių imtasi (bus imamasi) siekiant apsaugoti vartotojų lėšas, aprašymas (Užsienio valstybių elektroninių pinigų įstaigų filialų licencijavimo taisyklių 4 priedas)
14.	Filialo valdymo tvarkos ir vidaus kontrolės sistemos, įskaitant administracines, rizikos valdymo ir apskaitos sistemas, aprašymas (Užsienio valstybių elektroninių pinigų įstaigų filialų licencijavimo taisyklių 5 priedas)
15.	Filialo organizacinės struktūros aprašymas (Užsienio valstybių elektroninių pinigų įstaigų filialų licencijavimo taisyklių 6 priedas)
16.	Anketa dėl filialo veiklos operacinės rizikos (Užsienio valstybių elektroninių pinigų įstaigų filialų licencijavimo taisyklių 7 priedas)
17.	Dokumentas, patvirtinantis, kad sumokėta valstybės rinkliava už licencijos išdavimą
18.	Atstovo teisę atstovauti patvirtinantis dokumentas
19.	Kiti pridedami dokumentai (jeigu papildomai teikiate kitus dokumentus, pratęskite šią lentelę, nurodydami teikiamų dokumentų pavadinimus)

Aš, toliau pasirašęs:

1.	Patvirtinu, kad šiame prašyme ir prie jo pridedamuose prieduose pateikta visa teisės aktuose nustatyta informacija, o pateikti duomenys yra teisingi, išsamūs, neklaidinantys ir aktualūs. Esu pasirengęs pateikti visus kitus pareikalautus dokumentus, informaciją ir paaiškinimus, reikalingus Lietuvos bankui įvertinimui dėl licencijos išdavimo atlikti.

2.	Įsipareigoju nedelsdamas, bet ne vėliau kaip per 5 darbo dienas informuoti Lietuvos banką apie šiame prašyme pateiktos informacijos pasikeitimus, įvykusius iki licencijos, kurios prašoma šiuo prašymu, išdavimo dienos.

3.	Suprantu, kad priežiūros institucija Europos Sąjungos ir Lietuvos Respublikos teisės aktų nustatyta tvarka gali tikrinti šiame prašyme, taip pat ir kitus mano pateiktus duomenis ir informaciją, ir tam neprieštarauju bei sutinku, kad priežiūros institucija rinktų visą reikalingą informaciją apie pareiškėją. Taip pat žinau ir sutinku, kad Lietuvos bankas, tikrindamas šiame prašyme ir kartu su juo pateiktuose dokumentuose nurodytus duomenis ir informaciją, tikrinimui atlikti gali pasitelkti atitinkamas Lietuvos Respublikos ir kitų valstybių institucijas, kurioms teisės aktų nustatyta tvarka gali būti atskleista mano Lietuvos bankui pateikta informacija ir duomenys.

Užpildymo data

Vardas ir pavardė, pareigos (jeigu pasirašo juridinio asmens darbuotojas), parašas

Užsienio valstybių elektroninių pinigų įstaigų

filialų licencijavimo taisyklių

2 priedas

FILIALO VEIKLOS PROGRAMA

Pareiškėjo pavadinimas

1.	Pateikite ketinamos teikti elektroninių pinigų leidimo paslaugos aprašymą

2.	Pateikite nuoseklų kiekvienos ketinamos teikti mokėjimo paslaugos, susijusios su elektroninių pinigų leidimu, rūšies aprašymą, užpildydami lentelę pagal kiekvieną paslaugos rūšį atskirai

Paslaugos rūšis (pavadinimas)
1.	Paslaugos rūšies aprašymas
2.	Nuoroda į Lietuvos Respublikos mokėjimų įstatymo 5 straipsnyje nurodytą konkrečią mokėjimo paslaugą, kuriai priskirtina aprašyta mokėjimo paslauga
3.	Paaiškinimas, kaip nustatyta, kad veikla priskirtina šiai mokėjimo paslaugai
4.	Paslaugos vykdymo aprašymas, nurodant visas susijusias šalis, apdorojimo trukmes, pateikiant lėšų srautų diagramą ir atsiskaitymo tvarką

3.	Ar, teikiant paslaugas, vartotojų lėšos pateks į filialo valdomą (-as) sąskaitą (-as)?

Ne

Taip (nurodykite paslaugas, kurias teikiant lėšos pateks į filialo valdomą (-as) sąskaitą (-as), ir ilgiausią laikotarpį, kuriuo vartotojo lėšos bus saugomos filialo valdomoje (-ose) sąskaitoje (-ose)

4.	Ar filialas per artimiausius trejus metus ketina vykdyti (vykdo) kitą Lietuvos Respublikos elektroninių pinigų ir elektroninių pinigų įstaigų įstatymo 12 straipsnio 1 dalies 2–5 punktuose nurodytą veiklą?

Ne

Taip (užpildykite lentelę apie ketinamą vykdyti (vykdomą) kitą veiklą)

Eil. nr.	Veikla	Ar filialas ketina vykdyti (vykdo) šią veiklą?	Veiklos aprašymas	Veiklos vykdymo laikotarpis (pradžios data)
1.	Glaudžiai su elektroninių pinigų leidimu ir (arba) mokėjimo paslaugomis, susijusiomis su elektroninių pinigų leidimu, susijusių papildomų paslaugų, tokių kaip valiutos keitimas, lėšų saugojimo veikla, duomenų kaupimas ir tvarkymas, teikimas	Ne Taip
2.	Mokėjimo sistemų valdymas, laikantis Mokėjimų įstatymo 9 straipsnyje nustatytų reikalavimų	Ne Taip
3.	Kitos veiklos, kuri nėra elektroninių pinigų leidimo veikla, išskyrus Elektroninių pinigų ir elektroninių pinigų įstaigų įstatymo 13 straipsnio 8 dalyje ir 14 straipsnio 10 dalyje nustatytus atvejus, vykdymas	Ne Taip
4.	Valiutos keitimas (grynaisiais pinigais)	Ne Taip

5.	Ar elektroninių pinigų leidimo paslaugos, mokėjimo paslaugos, susijusios su elektroninių pinigų leidimu, ir (arba) glaudžiai su šiomis paslaugomis susijusios papildomos paslaugos bus teikiamos fizinėse klientų aptarnavimo vietose?

Ne

Taip (nurodykite, kiek fizinių klientų aptarnavimo vietų ketinama steigti Lietuvos Respublikoje)

6.	Pateikite toliau nurodomus veiklos programos priedus, lentelėje nurodydami priedo numerį ir lapų skaičių (jeigu kurio nors dokumento nepateikiate, nurodykite nepateikimo priežastis)

Eil. nr.	Pridedami dokumentai	Priedų numeriai ir lapų skaičius arba nepateikimo priežastys
1.	Sutarčių, kurias ketinama sudaryti su trečiaisiais asmenimis, teikiant elektroninių pinigų leidimo ir (arba) mokėjimo paslaugas, susijusias su elektroninių pinigų leidimu, projektai
2.	Elektroninių pinigų leidimo paslaugos teikėjams, kurie neteiks mokėjimo paslaugų, susijusių su elektroninių pinigų leidimu, – elektroninių pinigų leidėjo ir elektroninių pinigų turėtojo sutarties, atitinkančios Elektroninių pinigų ir elektroninių pinigų įstaigų įstatymo 6 straipsnio reikalavimus, projektas
3.	Elektroninių pinigų leidimo paslaugos teikėjams, kurie teiks mokėjimo paslaugas, susijusias su elektroninių pinigų leidimu,– Mokėjimų įstatymo 2 straipsnio 3 dalyje nurodytos bendrosios mokėjimo paslaugų sutarties, atitinkančios Mokėjimų įstatymo 13 straipsnio 2–8 dalių reikalavimus, projektas, apimantis sąlygas, nurodytas Elektroninių pinigų ir elektroninių pinigų įstaigų įstatymo 6 straipsnyje.
4.	Kiti pridedami dokumentai (jeigu papildomai teikiate kitus dokumentus, pratęskite šią lentelę, nurodydami teikiamų dokumentų pavadinimus)

Užpildymo data

Užsienio valstybių elektroninių pinigų įstaigų

filialų licencijavimo taisyklių

3 priedas

FILIALO VERSLO PLANAS2 Verslo plano sudėtis ir pateikiamos informacijos mastas turi atitikti filialo veiklos mastą ir sudėtingumą.

Pareiškėjo pavadinimas

1.	Rinkodaros planas, kuriame nurodoma:

1.1.	filialo konkurencinės padėties atitinkamame elektroninių pinigų leidimo rinkos segmente analizė

1.2.	elektroninių pinigų turėtojų, rinkodaros strategijos ir platinimo kanalų aprašymas

2.	Pateikite pirmųjų trejų finansinių metų biudžeto sąmatą, kuria įrodoma, kad filialas gali patikimai veikti naudodamas tinkamas ir proporcingas sistemas, išteklius ir procedūras:

2.1.	pateikite pirmųjų trejų finansinių metų prognozuojamą balansinę ataskaitą ir pelno (nuostolių) ataskaitą (pagal ketvirčius išskleistus duomenis), parengtas pagal bazinį scenarijų ir nepalankiausių sąlygų scenarijų (duomenys pateikiami balansinės ataskaitos ir pelno (nuostolių) ataskaitos, kurios formą tvirtina Lietuvos banko valdyba, pagrindiniuose straipsniuose)

Priedo numeris

2.2.	pateikite informaciją (pagal ketvirčius išskleistus duomenis) ir pagal mėnesius išskleistus duomenis, tokius kaip, pavyzdžiui, bendros neapmokėtų elektroninių pinigų sumos vidurkį, bendrą mokėjimo operacijų skaičių ir vertę, klientų skaičių, kainodarą, vidutinę vienos mokėjimo operacijos vertę, pajamų ir išlaidų pagrindinius šaltinius, finansines skolas ir ilgalaikį turtą, kitus pinigų srautus, numatomą pelningumo ribą, kuriais remiantis parengtos 2.1 papunktyje nurodytos ataskaitos pagal:

2.2.1. bazinį scenarijų

Priedo numeris

2.2.2. nepalankiausių sąlygų scenarijų

Priedo numeris

3.	Pateikite verslo plano priedus, lentelėje nurodydami priedo pavadinimą, priedo numerį ir lapų skaičių

Eil. nr.	Pridedami dokumentai	Priedų numeriai ir lapų skaičius arba nepateikimo priežastys
1.
2.

Užpildymo data

Užsienio valstybių elektroninių pinigų įstaigų

filialų licencijavimo taisyklių

4 priedas

PRIEMONIŲ, KURIŲ IMTASI (BUS IMAMASI) SIEKIANT APSAUGOTI VARTOTOJŲ LĖŠAS, APRAŠYMAS

Pareiškėjo pavadinimas

Būdai, kuriais bus apsaugomos vartotojų lėšos	lėšų atskyrimas lėšų draudimas, garantija arba laidavimas

1.	Jeigu vartotojų lėšos bus apsaugomos atskiriant lėšas arba jeigu vartotojų lėšas ketinama investuoti, užpildykite šią lentelę

1.1.	Investavimo politikos, kuria siekiama užtikrinti, kad pasirinktas turtas būtų likvidus, saugus ir mažos rizikos, aprašymas, jei vartotojų lėšas ketinama investuoti
1.2.	Informacija apie asmenų, turėsiančių prieigą prie atskiros sąskaitos, skaičių ir funkcijas
1.3.	Administravimo ir sutikrinimo proceso, siekiant užtikrinti, kad vartotojų lėšos būtų apsaugotos vartotojų naudai nuo kitų užsienio valstybės elektroninių pinigų įstaigos ir jos struktūrinių padalinių kreditorių reikalavimų, ypač nemokumo atveju, aprašymas
1.4.	Nurodykite, kur ketinate laikyti atskirtas vartotojų lėšas	Lietuvos Respublikos kredito įstaigoje __________________________ (pavadinimas) užsienio valstybės kredito įstaigos filiale, įsteigtame Lietuvos Respublikoje __________________________ (pavadinimas) Lietuvos banke kitos valstybės narės kredito įstaigoje arba kitos valstybės narės centriniame banke __________________________ (pavadinimas, valstybė narė) Jeigu vartotojų lėšas ketinate laikyti kitos valstybės narės kredito įstaigoje arba kitos valstybės narės centriniame banke, pateikite sutartį (projektą). (nurodykite priedo numerį, lapų skaičių)
1.5.	Pareiškėjas patvirtina, kad tenkinami Lietuvos Respublikos elektroninių pinigų ir elektroninių pinigų įstaigų įstatymo 25 straipsnio reikalavimai	Ne Taip

2.	Jeigu vartotojų lėšos bus apsaugomos lėšų draudimu, garantija arba laidavimu, užpildykite šią lentelę

2.1.	Pareiškėjas patvirtina, kad draudimo liudijimą, garantiją arba laidavimą išdavusi kredito įstaiga arba draudimo įmonė nepriklauso tai pačiai įmonių grupei kaip užsienio valstybės elektroninių pinigų įstaiga, kurios filialas ketina leisti elektroninius pinigus Lietuvos Respublikoje	Ne Taip
2.2.	Informacija apie sutikrinimo procesą, taikomą siekiant užtikrinti, kad draudimo sutartimi, garantija arba laidavimu teikiamos apsaugos visada pakaktų prisiimtiems įsipareigojimams, susijusiems su apsauga, vykdyti
2.3.	Apsaugos trukmė, pratęsimo sąlygos
2.4.	Pateikite draudimo sutarties, garantijos arba laidavimo rašto, išduoto Lietuvos Respublikos draudimo įmonės ar kredito įstaigos (įskaitant užsienio valstybės draudimo įmonės ar kredito įstaigos filialą, įsteigtą Lietuvos Respublikoje) arba kitos valstybės narės draudimo įmonės ar kredito įstaigos, nepriklausančios tai pačiai įmonių grupei, kaip užsienio valstybės elektroninių pinigų įstaiga, kurios filialas ketina leisti elektroninius pinigus Lietuvos Respublikoje, kopiją (projektą)	(nurodykite priedo numerį, lapų skaičių)

Užpildymo data

Užsienio valstybių elektroninių pinigų įstaigų

filialų licencijavimo taisyklių

5 priedas

FILIALO VALDYMO TVARKOS IR VIDAUS KONTROLĖS SISTEMOS, ĮSKAITANT ADMINISTRACINES, RIZIKOS VALDYMO IR APSKAITOS SISTEMAS, APRAŠYMAS

Pareiškėjo pavadinimas

1.	Rizikų žemėlapis (jame nurodomos pareiškėjo nustatytų rizikų rūšys ir procedūros, kurios bus taikomos siekiant įvertinti šias rizikas ir jas valdyti)
2.	Vykdomų kontrolės procedūrų aprašymas (nurodoma, kaip vykdoma periodinė ir nuolatinė kontrolė, pateikiama informacija apie šios kontrolės dažnumą ir jai vykdyti paskirtus žmogiškuosius išteklius)
3.	Apskaitos procedūra, skirta filialo finansinei informacijai tvarkyti ir užsienio valstybės elektroninių pinigų įstaigos arba filialo, jei pagal įstatymus filialas turi sudaryti metinių finansinių ataskaitų rinkinį, finansinėms ataskaitoms sudaryti
4.	Informacija, kaip stebimos ir kontroliuojamos tretiesiems asmenims perduotos funkcijos, kad nesuprastėtų filialo vidaus kontrolės priemonių kokybė
5.	Informacija, kokiomis vidaus kontrolės priemonėmis užtikrinama filialo tarpininkų, taip pat fizinių ar juridinių asmenų, per kuriuos filialas platins ir išpirks elektroninius pinigus, veiklos kontrolė
6.	Asmens (-ų), atsakingo (-ų) už vidaus kontrolės funkcijas, įskaitant periodinę, nuolatinę ir atitikties kontrolę, tapatybės duomenys

Užpildymo data

Užsienio valstybių elektroninių pinigų įstaigų

filialų licencijavimo taisyklių

6 priedas

FILIALO ORGANIZACINĖS STRUKTŪROS APRAŠYMAS

Pareiškėjo pavadinimas

1.	Pateikite išsamią organizacinės struktūros, kurioje pavaizduotas kiekvienas skyrius arba panašus struktūrinis vienetas, nurodydami už šių struktūrinių vienetų veiklą ir vidaus kontrolės funkcijas atsakingo (-ų) asmens (-ų) vardą (-us) ir pavardę (-es), schemą

2.	Kiekvieno skyriaus arba panašaus struktūrinio vieneto funkcijų ir atsakomybės aprašymai

3.	Artimiausių trejų metų visų darbuotojų skaičiaus prognozė pagal pateiktą lentelę3 Vidutinis darbuotojų skaičius nustatomas Lietuvos Respublikos darbo kodekso nustatyta tvarka.

Eil. nr.	Filialo darbuotojų skaičius	Skaičius, vnt.
1.	Vidutinis darbdavio darbuotojų skaičius
2.	Iš jų: vidutinis darbdavio darbuotojų, susijusių su licencijuota veikla, skaičius
3.	Iš jų: vidutinis darbdavio darbuotojų, kurių faktinė (fizinė) darbo vieta yra Lietuvos Respublikoje, skaičius

4.	Pateikite naudojimosi tarpininkų paslaugomis aprašymą, jeigu veikla bus vykdoma naudojantis jais, užpildydami šią lentelę

1.	Informacija apie tarpininkų patikrinimus nuotoliniu būdu ir būstinėje, kuriuos filialas ketina atlikti mažiausiai kartą per metus, ir šių patikrinimų dažnumas
2.	Informacija apie informacinių technologijų sistemas, procesus ir infrastruktūrą, kuriuos filialo tarpininkai naudoja vykdydami veiklą filialo vardu
3.	Tarpininkų atrankos politika, jų veiklos stebėsenos procedūros, tarpininkų mokymas ir bendradarbiavimo sąlygų, jeigu jas ketinama sudaryti, projektas
4.	Nuoroda į nacionalinę ir (arba) tarptautinę mokėjimo sistemą, kuria filialas naudosis, jeigu manys esant reikalinga

Užpildymo data

Užsienio valstybių elektroninių pinigų įstaigų

filialų licencijavimo taisyklių

7 priedas

ANKETA DĖL FILIALO VEIKLOS OPERACINĖS RIZIKOS

Pareiškėjo pavadinimas

I dalis. Vidaus kontrolės procedūros, kurios įdiegtos (bus įdiegtos) siekiant įvykdyti pareigas, susijusias su pinigų plovimo ir teroristų finansavimo prevencija

1.	Nurodykite asmens, atsakingo už filialo atitikties pinigų plovimo ir terorizmo finansavimo prevencijos reikalavimams įgyvendinimą, duomenis

Vardas
Pavardė
Telefono numeris
Elektroninis paštas

2.	Pateikite kvalifikacijos ir patirties aprašymą, pagrindžiantį, kad 1 punkte nurodyto asmens pinigų plovimo ir terorizmo finansavimo prevencijos patirties pakanka šioms pareigoms veiksmingai eiti

Priedo numeris

3.	Pateikite pareiškėjo atliktą pirminį pinigų plovimo ir terorizmo finansavimo (toliau – PP / TF) rizikų, susijusių su filialo ketinama vykdyti veikla, vertinimą

Rizikos rūšis	Pateikite trumpą su filialo veikla susijusios rizikos vertinimo aprašymą, atsižvelgdami į kiekvieną nurodytą rizikos rūšį	Kontrolės priemonės, kurias filialas taiko arba taikys siekdamas mažinti PP / TF rizikas ir įvykdyti reikalavimus, susijusius su PP / TF prevencija
Klientų rizika
Produktų / paslaugų rizika
Su paslaugų teikimo kanalais susijusi rizika
Geografinė rizika
Kiti rizikos šaltiniai (nurodykite kitas pareiškėjo išskirtas rizikos rūšis)

4.	Aprašykite priemones ir procedūras, kurias filialas taiko arba taikys, siekdamas supažindinti tarpininkus, asmenis, per kuriuos filialas platins ir išpirks elektroninius pinigus, ar kitus trečiuosius asmenis su filialo taikomų pinigų plovimo ir terorizmo finansavimo prevencijos reikalavimų įgyvendinimu

5.	Aprašykite vidaus sistemas ir kontrolės priemones, kurias filialas taiko arba taikys siekdamas užtikrinti, kad jo tarpininkai ir asmenys, per kuriuos filialas platins ir išpirks elektroninius pinigus, laikytųsi reikalavimų, susijusių su pinigų plovimo ir terorizmo finansavimo prevencija, ir filialui nekiltų didesnė pinigų plovimo ir teroristų finansavimo rizika

6.	Ar pareiškėjas yra parengęs pinigų plovimo ir terorizmo finansavimo prevencijos vadovą darbuotojams, kurių funkcijos yra susijusios su pinigų plovimo ir terorizmo finansavimo prevencijos reikalavimų įgyvendinimu?

Taip

Ne

Jeigu atsakėte neigiamai, nurodykite, kada ketinate parengti tokį dokumentą

7.	Nurodykite, kaip filialas užtikrins, kad darbuotojai būtų išėję tinkamus pinigų plovimo ir terorizmo finansavimo prevencijos srities mokymų kursus

8.	Nurodykite, kaip esami ir nauji darbuotojai bus supažindinami su filiale galiojančiomis arba priimtomis naujomis pinigų plovimo ir terorizmo finansavimo prevencijai įgyvendinti skirtomis sistemomis, taisyklėmis, politikomis ir kitais dokumentais

9.	Aprašykite sistemas ir kontrolės priemones, kurias filialas taiko arba taikys siekdamas užtikrinti, kad jo pinigų plovimo ir terorizmo finansavimo prevencijos politika ir procedūros būtų aktualios, veiksmingos ir tinkamos

10.	Ar filialas ketina nustatyti kliento ir (arba) naudos gavėjo tapatybę, klientui ir (arba) naudos gavėjui fiziškai nedalyvaujant?

Taip

Ne

(jei atsakėte neigiamai, pereikite prie 17 klausimo)

11.	Išsamiai aprašykite kliento juridinio asmens tapatybės nustatymo procedūrą jam fiziškai nedalyvaujant

12.	Išsamiai aprašykite kliento fizinio asmens tapatybės nustatymo procedūrą jam fiziškai nedalyvaujant

13.	Nurodykite, kaip bus atliekamas sustiprintas kliento fizinio ir juridinio asmens tapatybės nustatymas

14.	Nurodykite, kaip bus atliekamas supaprastintas kliento fizinio ir juridinio asmens tapatybės nustatymas

15.	Nurodykite, kaip bus atliekamas įprastas kliento fizinio ir juridinio asmens tapatybės nustatymas

16.	Aprašykite naudos gavėjo tapatybės nustatymo procesą

17.	Aprašykite įtartinų piniginių operacijų ar sandorių nustatymo procedūras (kokie operacijų ir dalykinių santykių stebėsenos scenarijai bus taikomi, kokiomis procedūromis vadovaujamasi, kaip jos bus atliekamos)

18.	Ar filialas numato taikyti automatizuotas sistemas dalykinių santykių stebėsenai vykdyti?

Taip

Ne

19.	Ar filialas ketina užmegzti dalykinius santykius su klientais, kurie verčiasi virtualiųjų valiutų prekyba, konvertavimu, kita veikla, susijusia su virtualiosiomis valiutomis, viešu pirminiu žetonų platinimu (angl. initial coin offering, ICO), loterijų, azartinių lošimų organizavimu ir vykdymu, ginklų, šaudmenų ar karinių transporto priemonių gamyba arba kita padidintos rizikos veikla?

Taip

Ne

Jeigu pasirinkote atsakymą „Taip“, išvardykite kokios tai veiklos sritys

20.	Ar filialas pats ketina vykdyti viešą pirminį žetonų platinimą?

Taip

Ne

21.	Ar filialas, teikdamas finansines paslaugas, numato, kad jo klientų tikslinėje grupėje bus klientų iš ne ES šalių?

Taip

Ne

22.	Ar filialas, teikdamas finansines paslaugas, numato, kad jo klientų tikslinėje grupėje bus klientų iš rizikos šalių4 Rizikos šalis – šalis, kuri pinigų plovimo ir kovos su terorizmu požiūriu yra priskirtina prie didesnės rizikos šalių kategorijos, jai taikomos Europos Sąjungos sankcijos arba kitos ribojamosios priemonės, taip pat šalis, kurią Finansinių veiksmų darbo grupė (angl. Financial Action Task Force, FATF) priskiria prie padidintos rizikos arba nebendradarbiaujančių šalių. arba tikslinių teritorijų5 Tikslinė teritorija – užsienio valstybė arba zona, kurioje mokesčiai labai maži arba jų visai nėra, įtraukta į finansų ministro nustatytą Tikslinių teritorijų sąrašą, ir kurioje registruoti asmenys siekia minimalių mokestinių įsipareigojimų arba nori visai jų išvengti. ?

Taip

Ne

Jeigu pasirinkote atsakymą „Taip“, išvardykite šalis, iš kurių ketinate turėti klientų

II dalis. Informacija apie ketinamas perduoti veiklos funkcijas

1.	Pateikite ketinamų perduoti veiklos funkcijų sąrašą, užpildydami lentelę

Eil. nr.	Perduodama funkcija / veikla ir jos pagrindinių savybių aprašymas	Paslaugos teikėjas (pavadinimas, vardas ir pavardė)	Paslaugos teikėjo registracijos šalis	Filialo darbuotojas, atsakingas už perduodamą funkciją / veiklą (vardas ir pavardė, pareigos arba tik pareigos, jeigu konkretus asmuo dar nepaskirtas)
1.
2.

2.	Pateikite deklaraciją dėl ketinamų perduoti veiklos funkcijų sutarčių sąlygų, vadovaudamiesi Vidaus kontrolės, rizikos valdymo ir gautų lėšų apsaugos reikalavimais elektroninių pinigų ir mokėjimo įstaigoms, patvirtintais Lietuvos banko valdybos 2009 m. gruodžio 30 d. nutarimu Nr. 247 „Dėl Vidaus kontrolės, rizikos valdymo ir gautų lėšų apsaugos reikalavimų elektroninių pinigų ir mokėjimo įstaigoms“ (toliau – Reikalavimai), užpildydami lentelę

Deklaracija dėl ketinamų perduoti veiklos funkcijų sutarčių sąlygų
Ar sutartyse numatytos nuostatos dėl Lietuvos banko galimybių vykdyti priežiūros funkcijas pagal Reikalavimų 12.3 ir 13 p.?	Taip Ne
Ar sutartyse aiškiai apibrėžtos perduodamos funkcijos, numatyti kokybiniai paslaugų reikalavimai, nustatyta šalių atsakomybė pagal Reikalavimų 19.1 p.?	Taip Ne
Ar sutartyse numatyti įpareigojimai paslaugų teikėjui iš anksto informuoti filialą apie numatomus pertvarkymus, kurie gali paveikti jo gebėjimą vykdyti įsipareigojimus (Reikalavimų 19.2 p.)?	Taip Ne
Ar sutartyse numatyta filialo teisė nutraukti sandorį su paslaugos teikėju Lietuvos banko reikalavimu, jeigu paslaugos teikėjas nevykdo savo įsipareigojimų arba tampa nemokus pagal Reikalavimų 19.3 p.?	Taip Ne
Ar sutartyse numatytas paslaugų teikėjo įsipareigojimas pateikti filialui būtiną informaciją, reikalingą rizikos valdymo procesui užtikrinti pagal Reikalavimų 19.4 p.?	Taip Ne
Ar sutartyse nustatyti perduodamų duomenų konfidencialumo išsaugojimo reikalavimai pagal Reikalavimų 19.5 p.?	Taip Ne
Ar sutartyse numatyta filialo teisė reguliariai atlikti paslaugos teikėjo tikrinimą / auditą pagal Reikalavimų 19.6 p.?	Taip Ne
Ar sutartyse numatyta filialo teisė gauti informaciją iš trečiųjų asmenų, jei paslaugos teikėjas sudaro sutartį su trečiaisiais asmenimis, pagal Reikalavimų 19.7 p.?	Taip Ne

Pridedami dokumentai
Pateikite toliau nurodomus anketos priedus, lentelėje nurodydami priedo numerį ir lapų skaičių (jeigu kurio nors dokumento nepateikiate, nurodykite nepateikimo priežastis)
Eil. nr.	Pridedami dokumentai	Priedų numeriai ir lapų skaičius arba nepateikimo priežastys
1.	Asmens, atsakingo už filialo atitikties pinigų plovimo ir terorizmo finansavimo prevencijos reikalavimams įgyvendinimą, kvalifikacijos ir patirties aprašymas
2.	Funkcijų perdavimo tretiesiems asmenims susitarimų projektų kopijos
3.	Kiti pridedami dokumentai: (jeigu papildomai teikiate kitus dokumentus, pratęskite šią lentelę, nurodydami teikiamų dokumentų pavadinimus)

Užpildymo data

Vardas ir pavardė, pareigos (jeigu pasirašo juridinio asmens darbuotojas), parašas